Ingabe Uyafuna Ukuba Nobuhlobo Obuseduze NoNkulunkulu?ULIMI ISpanishi Isi-Albania Isi-Amharic Isi-Arabhu Isi-Armenia Isi-Aymara Isi-Efik Isi-Estonia Isi-Ewe Isi-Igbo Isi-Iloko Isi-Indonesia Isi-Isoko Isi-Oromo Isi-Osset Isi-Otetela Isi-Ukraine Isi-Umbundu Isi-Urdu IsiBemba IsiBengali IsiBhunu IsiBicol IsiBislama IsiBulgaria IsiCambodia IsiCatalan IsiCebuano IsiChewa IsiChuvash IsiCreole SaseHaiti IsiCroatia IsiCzech IsiDanishi IsiDashi IsiDrehu IsiFinishi IsiFulentshi IsiGa IsiGarifuna IsiGeorgia IsiGreki IsiGuarani IsiGujarati IsiHebheru IsiHiligaynon IsiHindi IsiHmong (isiWhite) IsiHungary IsiJalimane IsiJapane IsiKannada IsiKazakh IsiKikaonde IsiKikuyu IsiKiluba IsiKimbundu IsiKinyarwanda IsiKirghiz IsiKirundi IsiKisi IsiKisonge IsiKongo IsiKorea IsiKrio IsiKwangali IsiKwanyama IsiLingala IsiLithuania IsiLozi IsiLuganda IsiLunda IsiLuo IsiMacedonia IsiMalagasy IsiMalayalam IsiMalta IsiMam IsiMarathi IsiMaya IsiMazatec (SesiHuautla) IsiMixe IsiMoore IsiMyanmar IsiNahuatl (Saphakathi Nezwe) IsiNdebele IsiNdonga IsiNepali IsiNgabere IsiNgisi IsiNorway IsiNtaliyane IsiNzema IsiPangasinan IsiPapiamento (Sase-Aruba) IsiPapiamento (SaseCuraçao) IsiPedi IsiPolishi IsiPunjabi IsiPutukezi IsiQuechua (SaseBolivia) IsiRashiya IsiRomania IsiSango IsiSerbia IsiSerbia (SesiRoma) IsiShayina SesiMandarin (Esenziwe Lula) IsiShayina SesiMandarin (Sezinhlamvu Zakudala) IsiShona IsiSinhala IsiSlovak IsiSlovenia IsiSranantongo IsiSuthu (SaseLesotho) IsiSwahili IsiSwahili (SaseCongo) IsiSwidi IsiTagalog IsiTamil IsiTatar IsiTelugu IsiThai IsiTigrinya IsiTiv IsiTlapanec IsiTonga IsiTonga (SaseMalawi) IsiTshiluba IsiTsonga IsiTswana IsiTumbuka IsiTurkey IsiTwi IsiVenda IsiVietnam IsiWallis IsiWayuunaiki IsiWolaita IsiXhosa IsiZande IsiZuluISIHLOKO ESIYINHLOKO | UNGASONDELA KUNKULUNKULUIngabe Uzizwa Usondelene NoNkulunkulu?“Ukuba nobuhlobo obuseduze noNkulunkulu kukwenza uzizwe uvikelekile, wanelisekile futhi uzinzile. Kuba sengathi uNkulunkulu uhlale ekufunela okungcono kakhulu.”—UCHRISTOPHER, INSIZWA YASEGHANA.“UNkulunkulu uyakubona lapho udumele, akuthande futhi akukhathalele ngendlela ongeke wayicabanga.”—UHANNAH ONEMINYAKA ENGU-13, E-ALASKA, E-U.S.A.“Ukwazi ukuthi unobuhlobo obuseduze noNkulunkulu kubalulekile futhi kubangela ukuzola!”—UGINA, OWESIFAZANE WASEJAMAICA ONEMINYAKA ENGABA NGU-45.Baningi abazizwa njengoChristopher, uHannah noGina. Abantu abaningi emhlabeni bayaqiniseka ukuthi uNkulunkulu ubabheka njengabangane bakhe. Kuthiwani ngawe? Ingabe uzizwa usondelene noNkulunkulu? Noma ungathanda ukusondela kakhudlwana kuye? Mhlawumbe uyazibuza, ‘Kungenzeka ngempela yini ukuba umuntu abe nobuhlobo obuseduze noNkulunkulu uMninimandla onke? Uma kunjalo, kungenzeka kanjani?’UNGASONDELA KUNKULUNKULUIBhayibheli libonisa ukuthi singakwazi ukusondela kuNkulunkulu sibe abangane bakhe. IBhayibheli lithi uNkulunkulu wabiza inzalamizi engumHebheru u-Abrahama ngokuthi “umngane wami.” (Isaya 41:8) Nasi isimemo esifudumele esikuJakobe 4:8: “Sondelani kuNkulunkulu, naye uyosondela kini.” Ngakho, kuyacaca ukuthi singaba nabo ubuhlobo obuseduze noNkulunkulu—sibe abangane bakhe. Kodwa njengoba uNkulunkulu engabonakali, ‘ungasondela’ kanjani kuye futhi ube nobuhlobo obuhle naye?Ukuze siphendule lo mbuzo, ake sihlole indlela ubungane obakheka ngayo. Ngokuvamile buqala ngokuthi abantu ababili bazane amagama. Njengoba belokhu bexoxa njalo futhi bethululelana izifuba, ubuhlobo babo buya bukhula. Lapho benzelana izinto buyaqina. Kungashiwo okufanayo nangokwakha ubungane noNkulunkulu. Ake sibone ukuthi lokhu kwenzeka kanjani.Ingabe Uyalazi Futhi Uyalisebenzisa Igama LikaNkulunkulu?Empeleni uNkulunkulu uye wazazisa kithi ngokuthi athi: “NginguJehova. Yilelo igama lami.”
